CELEX: 32011R0068
Language: lv
Date: 2011-01-28 00:00:00
Title: Komisijas Regula (ES) Nr. 68/2011 ( 2011. gada 28. janvāris ) par iepriekšēju atbalsta apjoma noteikšanu cūkgaļas uzglabāšanai privātās noliktavās

29.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 26/2
            
         KOMISIJAS REGULA (ES) Nr. 68/2011
   (2011. gada 28. janvāris)
   par iepriekšēju atbalsta apjoma noteikšanu cūkgaļas uzglabāšanai privātās noliktavās
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) (1), un jo īpaši tās 43. panta a) un d) punktu saistībā ar tās 4. pantu,
   tā kā:
   
               (1)
            
            
               Regulas (EK) Nr. 1234/2007 37. pantā paredzēts, ka gadījumos, ja cūku liemeņu vidējā cena Kopienas tirgū, kas noteikta, ņemot vērā cenas katrā dalībvalstī Kopienai raksturīgos tirgos, un novērtēta ar koeficientu, kas parāda katras dalībvalsts cūku ganāmpulka relatīvo lielumu, ir un, domājams, paliks vismaz 103 % no salīdzināmās cenas, Komisija var pieņemt lēmumu piešķirt atbalstu uzglabāšanai privātās noliktavās.
            
         
               (2)
            
            
               Tirgus cenas ir nokritušās zem minētā līmeņa, un, ņemot vērā sezonālās un cikliskās tendences, šāds stāvoklis varētu saglabāties. Tāpēc ir lietderīgi piešķirt atbalstu uzglabāšanai privātās noliktavās.
            
         
               (3)
            
            
               Regulas (EK) Nr. 1234/2007 31. pantā paredzēts, ka par cūkgaļu var piešķirt atbalstu uzglabāšanai privātās noliktavās un ka šo atbalstu Komisija nosaka iepriekš vai konkursa kārtībā.
            
         
               (4)
            
            
               Ar Komisijas 2008. gada 20. augusta Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (2), izstrādāti kopīgi noteikumi privātās uzglabāšanas atbalsta shēmas īstenošanai.
            
         
               (5)
            
            
               Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem.
            
         
               (6)
            
            
               Šā pasākuma pārvaldības vienkāršošanai cūkgaļas produkti klasificēti kategorijās pēc glabāšanas izmaksu līdzības.
            
         
               (7)
            
            
               Pieteikumu iesniegšanas termiņš ir atkarīgs no tirgus situācijas, un to nosaka saskaņā ar Regulas (EK) Nr. 1234/2007 195. panta 2. punktā minēto procedūru.
            
         
               (8)
            
            
               Lai vienkāršotu ar līgumu noslēgšanu saistītās administrācijas un kontroles darbības, jānosaka viena pieteikuma minimālie daudzumi.
            
         
               (9)
            
            
               Uzņēmēja līgumsaistību izpildes nodrošinājumam un tāpēc, lai pasākumam būtu paredzētā tirgus ietekme, jānosaka garantiju apjoms.
            
         
               (10)
            
            
               Cūkgaļas produktu eksportam ir ietekme uz līdzsvara atjaunošanu tirgū. Tādēļ gadījumos, kad glabāšanas termiņš tiek saīsināts tāpēc, ka no glabāšanas izņemtos produktus paredzēts eksportēt, piemēro Regulas (EK) Nr. 826/2008 28. panta 3. punkta noteikumus. Jānosaka dienas summas, kas piemērojamas atbalsta samazinājumam, kas noteikts minētajā pantā.
            
         
               (11)
            
            
               Regulas (EK) Nr. 826/2008 28. panta 3. punkta pirmās daļas piemērošanai uzņēmējiem vajadzīgās konsekvences un skaidrības labad tajā minētais divu mēnešu uzglabāšanas laiks ir jāizsaka dienās.
            
         
               (12)
            
            
               Regulas (EK) Nr. 826/2008 35. pantā noteikts, kāda informācija dalībvalstīm jāsniedz Komisijai. Informācijas sniegšanas kārtību ir lietderīgi noteikt ar šo regulu.
            
         
               (13)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Darbības joma
   1.   Šajā regulā paredzēti noteikumi attiecībā uz atbalstu par cūkgaļas uzglabāšanu privātās noliktavās, kā minēts Regulas (EK) Nr. 1234/2007 31. panta 1. punkta f) apakšpunktā.
   2.   Produktu kategoriju saraksts, par kurām ir tiesības saņemt atbalstu, un attiecīgā atbalsta apjoms ir noteikts šīs regulas pielikumā.
   2. pants
   Piemērojamie noteikumi
   Ja šajā regulā nav paredzēts citādi, piemēro Regulu (EK) Nr. 826/2008.
   3. pants
   Pieteikumu iesniegšana
   1.   Pieteikumus atbalsta saņemšanai par tādu cūkgaļas produktu kategoriju uzglabāšanu privātās noliktavās, par kurām ir tiesības saņemt atbalstu saskaņā ar šīs regulas 1. pantu, var iesniegt no 01.02.2011.
   2.   Pietikumi jāiesniedz par uzglabāšanas laiku attiecīgi 90, 120 vai 150 dienas.
   3.   Vienā pieteikumā var norādīt tikai vienu no produktu kategorijām, kas noteiktas šīs regulas pielikumā, norādot attiecīgo KN kodu kategorijā.
   4.   Pieteikumu iesniegšanas termiņu nosaka saskaņā ar Regulas (EK) Nr. 1234/2007 195. panta 2. punktā minēto procedūru.
   5.   Minimālais daudzums, par kuru iesniedz vienu pieteikumu, ir 10 tonnas attiecībā uz atkaulotiem produktiem un 15 tonnas pārējiem produktiem.
   4. pants
   Nodrošinājums
   Saskaņā ar Regulas (EK) Nr. 826/2008 16. panta 2. punkta i) apakšpunktu noteiktās garantijas ir 20 % no atbalsta apjoma, kas norādīts šīs regulas pielikuma 3. līdz 5. slejā.
   5. pants
   Eksportam paredzēto produktu izņemšana no glabāšanas
   1.   Regulas (EK) Nr. 826/2008 28. panta 3. punkta pirmās daļas noteikumu piemērošanai minimālais uzglabāšanas laiks ir 60 dienas.
   2.   Regulas (EK) Nr. 826/2008 28. panta 3. punkta trešās daļas noteikumu piemērošanai šīs regulas pielikuma 6. slejā norādītas attiecīgās summas par dienu.
   6. pants
   Ziņošana
   Dalībvalstis katru pirmdienu un ceturtdienu līdz plkst. 12.00 (pēc Briseles laika) paziņo Komisijai produktu daudzumus, par kuriem iesniegti pieteikumi līgumu noslēgšanai.
   7. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. janvārī
      
         
            Komisijas un tās priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 223, 21.8.2008., 3. lpp.
   
      PIELIKUMS
      
                  Produktu kategorija
               
               
                  Produkti, par kuriem piešķir atbalstu
               
               
                  Atbalsta apjoms par uzglabāšanas laiku
                  (EUR/t)
               
               
                  Dienas summas
                  (EUR/t par dienu)
               
            
                  90 dienas
               
               
                  120 dienas
               
               
                  150 dienas
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     1.   kategorija
                  
               
            
                  ex 0203 11 10
               
               
                  Pusliemeņi bez priekškājām, astes, nierēm, diafragmas plānās daļas un mugurkaula smadzenēm (1)
                  
               
               
                  376
               
               
                  398
               
               
                  420
               
               
                  0,74
               
            
                  
                     2.   kategorija
                  
               
            
                  ex 0203 12 11
               
               
                  Šķiņķi
               
               
                  416
               
               
                  435
               
               
                  455
               
               
                  0,65
               
            
                  ex 0203 12 19
               
               
                  Pleči
               
            
                  ex 0203 19 11
               
               
                  Priekšējās daļas
               
            
                  ex 0203 19 13
               
               
                  Garie muguras gabali ar kakla daļu vai bez tās vai kakla daļas atsevišķi, garie muguras gabali ar mīkstumu vai bez tā (2)
                      (3)
                  
               
            
                  
                     3.   kategorija
                  
               
            
                  ex 0203 19 55
               
               
                  Kājas, pleči, priekšējās daļas, garie muguras gabali ar kakla daļu vai bez tās, vai kakla daļas atsevišķi, garie muguras gabali ar mīkstumu vai bez tā, atkauloti (2)
                      (3).
               
               
                  459
               
               
                  479
               
               
                  499
               
               
                  0,67
               
            
                  
                     4.   kategorija
                  
               
            
                  ex 0203 19 15
               
               
                  Vēdergabali, veseli vai sagriezti taisnstūra veida gabalos
               
               
                  343
               
               
                  362
               
               
                  381
               
               
                  0,65
               
            
                  
                     5.   kategorija
                  
               
            
                  ex 0203 19 55
               
               
                  Vēdergabali, veseli vai sagriezti taisnstūra veida gabalos, bez ādas un ribām
               
               
                  369
               
               
                  389
               
               
                  408
               
               
                  0,66
               
            
                  
                     6.   kategorija
                  
               
            
                  ex 0203 19 55
               
               
                  Izcirtņi, kas atbilst “liemeņa vidusdaļai”, ar ādu un taukiem vai bez tiem, atkauloti (4)
                  
               
               
                  373
               
               
                  395
               
               
                  416
               
               
                  0,73
               
            
         (1)  Atbalstu var piešķirt arī par cūku pusliemeņiem jeb Wiltshire sānu daļām, t. i., bez galvas, vaigiem, žokļiem, kājām, astes, taukiem, nierēm, filejas, lāpstiņas, krūšu kaula, mugurkaula, iegurņa kaula un diafragmas.
      
         (2)  Garie muguras gabali un kakla daļas var būt ar ādu vai bez tās, tomēr tauku kārtas biezums nedrīkst būt lielāks par 25 mm.
      
         (3)  Daudzums, par ko noslēdz līgumu, var attiekties uz visām minēto produktu kombinācijām.
      
         (4)  Tāpat kā produktiem, kas atbilst KN kodam 0210 19 20.